מוכרחים להיות שמח
מצב הרוח די ירוד; וכל אחד נראה טרוד; ומי שכבר אומר שלום קולו גונח; רוצה לגמור רק את היום; ולא לצאת לשום מקום; אחרי מבט לחדשות הגוף צונח; הלך כבר כל ההגיון; פינה מקום לשיגעון; החוב הלאומי והאישי צומח; הלב חושש הולם כמו תוף; ויש תחושה קשה של סוף; אבל אומרים שמוכרחים להיות שמח.; המחירים עולים עכשיו; הנה סוף סוף הכל זהב; וכל חלום כמו אופק מתרחק בורח; אתה מביט במנהיגים; נתקף בהרהורים נוגים; ובלילות מתוך שינה אתה צורח; בכל פינה שנאת חינם; העיר מלאה אוכלי אדם; אתה יכול להתחרט, אך אין סולח; וגם הזמן מיסיו גובה; ידו על הדק הרובה; ועוד אומרים שמוכרחים להיות שמח.; אתה מודאג בתוך ביתך; ולא נרדם עד הזריחה; ואז רואה איך יום מלילה שוב צומח; אתה המום אתה נחרד; אתה הולך בראש מורד; ואז רואה בצד הכביש סביון פורח; וכשאתה כמעט נשבר; ולא עוזר כבר שום דבר; אתה שומע צחוק של ילד ושוכח; אתה כמה לקרבה ונאחז שוב בתקווה; ואז אומרים שמוכרחים להיות שמח.; 